Document ID: 32006R1531

KOMISIJAS REGULA (EK) Nr. 1531/2006
(2006. gada 12. oktobris),
ar ko paredz noraidīt izvešanas atļauju pieteikumus labības nozarē produktiem ar KN kodu 1001 90
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopējās organizācijas izveidi (1),
ņemot vērā Komisijas 2003. gada 27. jūlija Regulu (EK) Nr. 1342/2003 par sīki izstrādātiem noteikumiem ievešanas un izvešanas atļauju režīma piemērošanai labības un rīsu nozarē (2), un jo īpaši tās 8. panta 1. punktu,
tā kā:
Atļauju pieteikumu daudzums saistībā ar kompensāciju iepriekšēju noteikšanu produktiem ar KN kodu 1001 90 ir ievērojams, un šiem pieteikumiem ir spekulatīvs raksturs. Tāpēc ir nolemts noraidīt visus izvešanas atļauju pieteikumus, kuri iesniegti 2006. gada 12. oktobrī par šiem produktiem,
IR PIEŅĒMUSI ŠO REGULU.
1. pants
Saskaņā ar Regulas (EK) Nr. 1342/2003 8. panta 1. punktu, noraida izvešanas atļauju pieteikumus, kuri iesniegti 2006. gada 12. oktobrī, saistībā ar kompensāciju iepriekšēju noteikšanu produktiem ar KN kodu 1001 90.
2. pants
Šī regula stājas spēkā 2006. gada 13. oktobrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 12. oktobrī

Labels: 3
17